Giulio Ricordi

**Giulio Ricordi** (* 19. december 1840, Miláno, Taliansko  - † 6. jún 1912, Miláno) bol taliansky vydavateľ, hudobný publicista, maliar a hudobný skladateľ.

## Životopis
Giulio Ricordi bol najvýznamnejší člen vydavateľskej rodiny Ricordiovcov. V roku 1808 založil jeho dedo Giovanni Ricordi (1785-1853) v Miláne hudobné vydavateľstvo, ktoré sa onedlho stalo jednou z najznámejších hudobných inštitúcií v krajine. Jeho zásluhou sa o vyšli operné diela skladateľov ako boli Gioacchino Rossini, Vincenzo Bellini, Gaetano Donizetti či mladý Giuseppe Verdi. 

Giuliovi sa podarilo doviesť firmu na obchodný a umelecký vrchol. Bol to muž všestranných záujmov. Pôsobil ako novinár (*Gazzetta musicale di Milano*), maliar, návrhár, hudobník a pod pseudonymom **Jules Burgmein** aj ako hudobný skladateľ. V roku 1879 založil *Società Orchestrale di La Scala*. Ako hudobný vedec výrazne prispieval do prestížnych publikácií rodinného nakladateľstva (*La biblioteca del pianista, l'Opera Omnia di Frédéric Chopin, L'arte musicale in Italia, Le Sonate di Domenico Scarlatti*).

Jeho najväčšia zásluha však tkvie v bezkonkurenčnej hudobnej predvídavosti a podpore začínajúcich hudobných skladateľov, ktorým pomáhal k svetovému úspechu. Patrí medzi nich Amilcare Ponchielli, Alfredo Catalani, Umberto Giordano aj Giacomo Puccini. Pre posledného menovaného napísal libreto k opere Manon Lescaut a úzke spolupracoval na vzniku opery La bohème. Zrejme bol aj rozhodujúcim podnetom, ktorý vrátil starnúceho Verdiho k opernej kompozícii a umožnil tak vznik skvostov opernej literatúry: Otella a Falstaffa. 

S jeho smrťou pomaly končí aj éra podnikateľov v umení, pre ktorých umenie nepredstavovalo len tovarom, ale trvalú životnú náplní.

## Dielo
### Opery
* La principessa invisibile, fiaba umoristica, (pod pseudonymom M. Iremonger - 1869) 
* La secchia rapita (Turín, 1910) 
* Tapis d'orient (1912) 

### Orchestrálne skladby
* Le Livre des Serenades 
* Nymphes dans le bois (notturno) 
* Pulcinella innamorato, dal poemetto eroicomico di Roberto Bracco 
* Fantaisie Hongroise 
* Le Livre des Histoires : Histoire d'un soldat 

### Klavírne skladby
* Le Bal de la poupee (8 piccole danze per pianoforte a 2 o 4 mani) 
* La Valse de Mademoiselle Lili 
* La Polka de la poupee 
* Le Quadrille des Bebes Incassables 
* La Mazurka de Monsieur Loulou 
* Les Lanciers de Mademoiselle Ninette 
* Sir Roger de Coverley 
* Galop abracadabrant 
* Bonne nuit poupee! (petite berceuse) 
* Babau! (galop-surprise) 
* Berceuse de Noel (pagina d'album) 
* Bicicletta (galop caratteristico - anche per altri organici) 
* Carnaval Venitien (piccola suite per pianoforte a 4 mani - anche in versione per piccola orchestra) 
* Mon carnet de jeunesse (5 pezzi) 
* Fantaisie Hongroise (morceau de Concert) 
* Esquisses au Crayon (tre pezzi facili) 
* Studio melodico n. 4 in forma di tarantella (op. 57) 
* La Regina dei fiori, capriccio fantastio (op. 58) 
* Dolori e gioje! (studio melodico n. 5 - op. 59) 
* Canto del cuore (op. 60) 
* Valzer popolari milanesi (op. 62) 
* La Battaglia di S. Martino (op. 65) 
* Polka (op. 75)

## Externé odkazy
* História dynastie Ricordiovcov 
* Libreto k opere G. Pucciniho Manon Lescaut

Kategória:Talianski hudobní skladatelia
Kategória:Talianski publicisti
Kategória:Osobnosti z Milána